Deși era cel mai bine clasat român în ierarhia Federaţiei Internaţionale, locul 2 la categoria +100 kg, sportivul sibian a fost obligat să renunțe la judo pentru o altă disciplină, încă neolimpică, sambo.

«Am fost obligat să renunț, dar sunt puternic»

Sportivul, aflat la Praga, la Cupa Europeană de Sambo, a oferit explicații pentru Libertatea: “Nu am renunțat la judo pentru sambo. Am fost pur și simplu obligat să renunț. Doar că eu sunt un învingător și mereu o să revin cu forțe proaspete! Am ieșit campion european la sambo, acum țintesc spre titlul mondial!”.

Natea a câștigat în acest an, la Gijon, în Spania, titlul european la sambo. Însă această trecere la arte marțiale, fără aceptul Federației Internaționale, i-a adus o suspendare de doi ani, până la 5 iunie 2021.

Urmărește cel mai nou VIDEO Știri VIDEO Ludovic Orban, vizită cu iz electoral în Giurgiu. A inaugurat o sală de sport, s-a văzut cu primarii PNL din zonă și a vorbit cu locuitorii

Campion european la Sambo, la competiția de la Gijon

«Suspendare doar pentru unii»

Conform unei circulare International Judo Federation din 2014, nici un sportiv nu poate participa la alte discipline sportive fără autorizare “specifică”.

“Nu știu nici în momentul de față cât de valabilă este circulara. Probabil doar pentru anumite persoane! Inclusiv din România sunt mai multe cazuri care au trecut la sambo și nu au primit suspendare. La nivel internațional, la fel! Rusul pe care l-am bătut în semifinala la CE de Sambo este numărul 30 mondial la judo, dar nu a primit suspendare”, susține Natea.

Recomandări Vaccinurile împotriva COVID-19 sunt tot mai aproape, dar graba producerii lor îi îngrijorează pe cercetători﻿

Sambo este un stil de arte marțiale originar din Rusia, asemănător cu judoul. Cuvântul este un acronim pentru “SAMozashchita Bez Oruzhiya”, care se traduce prin “autoapărare fără arme”.

Nu e primul episod de acest gen. În 2012, Natea a făcut altă pauză de la judo pentru a practica sambo, devenind atunci campion european și mondial de tineret.

Nu are hârtia oficială de suspendare!

“După Europenele de grappling, un sport de contact nou, care îmbină luptele, judo, sambo, jiu jitsu brazilian şi alte stiluri, competiţie continentală organizată de FR de Lupte în colaborare cu FR de Kempo, am primit o suspendare de două luni! Eu neștiind nimic de ea, am continuat să merg și la alte competiții sportive, după care am primit și suspendarea de doi ani! Dacă vă vine să credeți, eu nici până în prezent nu am primit o hârtie oficială prin care să îmi dovedească faptul că sunt suspendat!”, susține el.

Recomandări Cum reacționează oamenii când se întâlnesc pe stradă cu câinele-robot Spot, folosit în spitale la triajul pacienților cu COVID-19

A vrut să facă judo pe semnătură!

Natea sugerează că a fost forțat de FR de Judo să renunțe, din cauză că nu se i se mai acorda viză medicală: “20 de ani am putut să lupt la judo cu această problemă cu pereții îngroșați ai cordului, acum, peste noapte, hop!, nu se mai putea!”.

“Altădată s-a putut cu aceeași problemă cu inima, acum nu s-a mai putut. Am vrut să îmi fac o hârtie oficială în instanță, prin care să arăt că doresc să fac judo pe propria răspundere, adică dacă, Doamne-ferește, se întâmplă ceva, eu să fiu direct răspunzător, dar nu mi s-a acceptat”, spune Daniel.

Celebrând victoria cu ucraineanul Oleksandr Gordiienko, de la Europenele de la Kazan, din 2016

“Nu știu cine m-a vrut scos sau ce s-a întâmplat! Cert este că problema aceasta o aveam și când am luat rezultate importante, medalii la europene, Olimpiadă, Cupe Europene și Mondiale, Naționale, Balcaniadă Grand Slam, Grand Prix, Cupa campionilor, ce vreți dvs.”. Daniel Natea

Aproape de trupele speciale

Natea a avut prima tangență cu judoul a avut-o la vârsta de 7 ani, când antrenorul Ionel Chioveanu, de la CS Temerarul Sibiu, l-a oprit pe stradă ca să-l întrebe dacă vrea să practice acest sport. El a mai fost pregătit și la CSȘ Șoimii Sibiu de către Octavian Crețu, iar din 2013 s-a aflat, trei ani, la Târgoviște, oraș unde s-a antrenat sub comanda lui Iulian Crăciun, la CS Atletic Valleriana Târgoviște. Apoi, judokanul a fost legitimat la CS Dinamo, secția din Brașov.

Recomandări FOTO/VIDEO | Un producător de cătină din județul Gorj: „E aurul nostru!”

“Pur şi simplu m-a întrebat dacă vreau să vin la judo. M-am dus a doua zi şi mi-a plăcut foarte mult. Mi s-a părut un sport deosebit”. Daniel Natea

Natea s-a calificat în premieră la JO 2016, unde s-a oprit în optimi. El visa să participe și la Tokyo.

În urmă cu câţiva ani, Natea mărturisea că a fost la un pas să fie recrutat de forţele speciale.

“Am preferat să fac judo. Visul meu este să merg la Olimpiadă şi să obţin acolo o medalie cât mai strălucitoare”

A slăbit 30 de kilograme

Din 2018, Natea a început să ducă o luptă dublă, cu adversarii şi cu kilogramele proprii. Uriaşul de 185 de kilograme a ajuns la concluzia că o tranformare l-ar ajuta şi pe plan sportiv, şi pe plan personal: “Mi-am propus să dau jos 30 de kilograme și am reușit”.

Mândru, după ce a slăbit 30 de kilograme

Natea, în 2019

Aprilie/ bronz la Campionatele Europene de grappling de la Bucureşti.

Mai/ argint la individual și bronz pe echipe la Campionatele Europene de judo ale poliţiştilor, competiţie desfăşurată la Gyor. Natea este angajat al MAI.

Mai/ aur la sambo sportiv, după victoria cu Beka Berdzenishvili (Georgia).

La Campionatele Europene ale polițiștilor

Palmares

aur la IJF World Masters gold în Guadalajara (2016)

aur la Grand Slam Abu Dhabi (2014, 2016). Grand Prix Zagreb (2016)

13 medalii la Cupa Mondială

Bronz la CE U23 (2013, 2014)

Bronz la CE de seniori (2016)

Aur la European Open Praga (2016), București (2017) și Madrid (2018)

Cu medalia de bronz de la Europenele de seniori

Citeşte şi:

Drama unui judoka iranian. A luptat pentru viața lui și pentru titlul mondial, în timp ce familia sa era amenințată, acasă, de autorități

Marius Vizer a fost numit „sionist care complotează împotriva regimului din Iran” de către o publicație guvernamentală de la Teheran

Mii de iranieni cer excluderea reprezentanților propriei țări din marile competiții sportive, în semn de protest față de regimul de la Teheran

PARTENERI - GSP.RO "Vei muri de foame cu copii cu tot". Incredibil cu cine a intrat în conflict Anamaria Prodan

PARTENERI - PLAYTECH BOMBA despre Gabi Firea a fost DETONATĂ cu 24 de ore înainte de alegeri. Bucureștenii vor afla acum adevărul despre ea

HOROSCOP Horoscop 27 septembrie 2020. Balanțele au parte de un context avantajos pentru a renunța rapid la planurile păguboase

Scoala9.ro Primul vot din viața mea. „La școală prea puțin am discutat despre alegeri”